World news story
बच्चों के खिलाफ होने वाली यौन हिंसा से निपटने के लिए यूके समर्थित कार्यशालाएं
इन कार्यशालाओं का आयोजन 25 अक्टूबर से 2 नवंबर 2017 तक चेन्नई, बेंगलुरु और नई दिल्ली में किया जाएगा।
25 अक्टूबर से 2 नवंबर 2017 तक चेन्नई, बेंगलुरु और नई दिल्ली में आयोजित ब्रिटेन समर्थित ज्ञान और विशेषज्ञता साझाकरण कार्यशालाओं में पूरे भारत में बच्चों के खिलाफ होने वाली यौन हिंसा से निपटने के लिए काम करने वाले सभी लोग अपनी पेशेवर या सामुदायिक क्षमता के साथ भाग लेंगे। इसमें मुख्य प्रशिक्षक ब्रिटेन के विशेषज्ञ डोनाल्ड फाइंडलेटर हैं ।
कार्यशालाओं का आयोजन तुलिर - सेंटर फ़ॉर प्रिवेंशन एंड हीलिंग ऑफ़ चाइल्ड सेक्सुअल एब्यूज़, चेन्नई, बटरफ्लाई, नई दिल्ली, एन्फोल्ड प्रोएक्टिव हेल्थ ट्रस्ट इंडिया द्वारा किया जा रहा है और यह भारत में ब्रिटिश उच्चायोग द्वारा समर्थित है।
डोनाल्ड फाइंडलेटर, बाल सुरक्षा सलाहकार, लुसी फेथफुल फाउंडेशन (एलएफएफ), ब्रिटेन ने कहा:
दुनियाभर के समुदायों को बाल यौन उत्पीड़न की चुनौती का सामना करना पड़ रहा है यह एक वैश्विक महामारी बन चुकी है जिससे दस में से एक बच्चा प्रभावित होता है। यूके ने उत्पीडन के बाद अपराधियों से निपटने और पीडि़तों की सहायता के लिए कई प्रकार की सेवाओं की शुरूआत की है, लेकिन हमें इस तरह की घटनाओं को होने से रोकने के लिए कड़ी मेहनत करनी होगी। बच्चों का अधिकार किसी से कम नहीं है। भारत में सहयोगियों के साथ एक दूसरे से सीखने व साथ मिलकर काम करने के विचार को साझा करना और अपने सभी बच्चों के लिए बेहतर भविष्य का निर्माण करना सम्मान की बात है। हम सभी को इस समाधान का हिस्सा होना चाहिए।
इंडियन काउंसिल ऑफ चाइल्ड वेलफेयर के अध्यक्ष और तुलिर - सेंटर फ़ॉर प्रिवेंशन एंड हीलिंग ऑफ़ चाइल्ड सेक्सुअल एब्यूज़ के ट्रस्टी अंडाल दामोदरन ने कहा:
बाल संरक्षण के मुद्दों की सार्वभौमिकता को ध्यान में रखते हुए, भारतीय संदर्भों में अन्य देशों के बच्चों के खिलाफ होने वाली यौन हिंसा से निपटने के उपयुक्त तरीकों को जानना और उन्हें अपनाना बहुत महत्वपूर्ण है। हम डोनाल्ड फाइंडलेटर के दौरे को लेकर आशान्वित हैं और मानते हैं कि इस बातचीत से ऐसे मुद्दों पर ब्रिटेन के दक्षिण एशियाई समुदाय के साथ काम करने की प्रेरणा भी मिलेगी। सबसे महत्वपूर्ण लक्ष्य हर समय, हर जगह प्रत्येक बच्चे के अधिकारों को हिंसा से सुरक्षित करना है।
भारत में ब्रिटिश उच्चायुक्त सर डोमिनिक एस्क्विथ ने कहा:
चेन्नई स्थित तुलिर भारत में चाइल्ड सेक्सुअल एब्यूज़ (सीएसए) को रोकने और उससे निपटने के लिए 2004 से काम कर रहा है। डोनाल्ड फाइंडलेटर एक विश्व प्रसिद्ध विशेषज्ञ हैं जिनके ज्ञान और विशेषज्ञता से ब्रिटेन और ग्लोबल सीएसए रिसर्च, नीति और कार्यप्रणाली लाभान्वित हुई है। मुझे खुशी है कि तुलिर को हमारे समर्थन से न केवल ब्रिटेन को इस महत्वपूर्ण विषय पर पूरे भारत में रुचि रखने वाले लोगों के साथ अनुभव साझा करने का अवसर मिला है बल्कि यह ब्रिटेन के लिए भी भारत के अनुभवों से सीखने का बेहतरीन मौका है।
कार्यशालाओं में सामाजिक कार्यकर्ताओं, बाल संरक्षण कार्यकर्ताओं, शिक्षकों, रिसपॉन्स सेक्टर प्रोफेशनल्स सहित पूरे भारत के अनुभवी और उभरते प्रैक्टिशनर्स शामिल होंगे जो सीएसए से निपटने में लगे हुए हैं।
कार्यशाला के विषयों में शामिल हैं:
- यौन हिंसा के बदलते पहलू
- इंटरनेट पर फोकस
- ऑनलाइन प्रिडेटर्स की प्रोफाइल
- सुरक्षा के उपाय
- पब्लिक एजुकेशन
- बच्चों और युवाओं को यौन शोषण से बचाना (ऑनलाइन और ऑफ़लाइन)
- संस्थानों में सीएसए को रोकना
- सुरक्षित नियुक्ति और साउंड पॉलिसी की समझ
- संस्थागत आधारित दुरुपयोग पर प्रतिक्रिया
अधिक जानकारी
कार्यशाला की तिथियां/ विषय:
वेबिनार: युवाओं के यौन उत्पीड़न पर केंद्रित [सेक्सटिंग, सहकर्मियों द्वारा छेड़छाड़, परिवार के अंदर उत्पीड़न और रोकथाम]
दिनांक: 25 अक्टूबर 2017
समय: दोपहर ढ़ाई बजे
ईमेल: preventcsa@gmail.com
डोनाल्ड फाइंडलेटर 20 साल से सीएसए के रोकथाम के क्षेत्र में काम कर रहे हैं। जिसमें यौन अपराधियों की नीति और कार्यप्रणाली के लिए परामर्श / निर्धारण शामिल है। वह हाल तक चाइल्ड प्रोटेक्शन चैरिटी लुसी फेथफुल फाउंडेशन के साथ रिसर्च और डेवलपमेंट डायरेक्टर और सीएसए के अंतरराष्ट्रीय विकास के लिए सलाहकार थे। 2002 में ब्रिटेन सरकार के होम ऑफिस की फंडिंग से उन्होने यूके और आयरलैंड में सीएसए प्रिवेंशन के लिए स्टॉप इट नाऊ! कैंपेन चलाया था। 2009 में, उन्होंने सहकर्मियों के साथ मिलकर माता-पिता / देखभालकर्ताओं के लिए सीएसए प्रिवेंशन वेबसाइट पैरेंट्स प्रोटेक्शन की स्थापना की थी और फिलहाल वह ईसीएसए वेबसाइट को संशोधित और विस्तारित कर रहे हैं - सीएसए को समाप्त कर रहे हैं जिसमें पूरे विश्व के सीएसए प्रिवेंशन प्रोग्राम का विवरण शामिल है और इससे साक्ष्य-सूचित सीएसए प्रिवेंशन में मदद मिलती है। उन्होंने इंडिपेंडेंट सेफोबिडिंग अथॉरिटी और डिस्क्लोजर व बियरिंग सर्विस में बोर्ड के सदस्य के रूप में भी सेवा की है।
कार्यशालाओं के बारे में जानकारी के लिए, कृपया तुलिर से संपर्क करें या preventcsa@gmail.com पर ईमेल करें
यूके सपोर्ट के बारे में अधिक जानकारी के लिए, कृपया संपर्क करें:
रुडी फर्नांडीज,
हेड, प्रेस और पब्लिक अफेयर्स
ब्रिटिश उप उच्चायोग चेन्नई
फोन: + 91-9840340282
मेल करें: रूडी फर्नांडिज़
हमें फॉलो करें Twitter, Facebook, Flickr, Storify, Eventbrite, Blogs, Youtube, Instagram, Snapchat @UKinIndia, Periscope @UKinIndia
eng_Latn hin_Deva awa_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva mag_Deva bho_Deva hin_Deva hin_Deva kas_Deva hin_Deva hin_Deva hin_Deva mag_Deva hne_Deva hin_Deva hin_Deva mai_Deva hin_Deva por_Latn hin_Deva hin_Deva hin_Deva hne_Deva kas_Deva mai_Deva mar_Deva hin_Deva ita_Latn